Arresto de Jesus

Le arresto de Jesus esseva un evento pivotal in le christianismo, registrate in le Evangelios canonic. Illo occurreva poco post le Ultime Cena (durante le qual Jesus dava su ultime sermon), e immediatemente post le basio de Judas, que es traditionalmente considerate un acto de tradimento, pois que Judas habeva facite un accordo con le sacerdotes principal pro arrestar Jesus. Secundo le relatos evangelic, iste evento portava finalmente al crucifixion de Jesus."The death of Jesus", BBC

Le arresto conduceva immediatemente a su processo ante le Sanhedrin, durante le qual Jesus esseva condemnate al morte, e livrate al Pontio Pilato le sequente matino. In le theologia christian, le eventos ab le Ultime Cena usque al crucifixion e resurrection de Jesus es appellate le Passion de Christo.

In le Nove Testamento, omne quatro Evangelios termina con un narration extendite del arresto, processo, crucifixion, sepultura, e resurrection de Jesus. In cata Evangelio, iste cinque eventos in le vita de Jesus es tractate con plus intense detalios que qualcunque altere section del narration. Studiosos nota que le lector recipe un relato quasi hora-per-hora de lo que eveniva.

Categoria:Arrestos de personas individual
Categoria:Passion de Jesus
Categoria:Judas Iscariote
Categoria:Caiphas
Categoria:Vita de Jesus Christo in le Nove Testamento